નવઘણે ચીતાને જેમ તરાપ મારતા સાજનસિંહને ઘેરીને ઉભેલા સૈનિકો ઉપર વીજળીવેગે તલવાર ફેરવતા તેના માથા ઘૂળમાં રગદોળી દીધા. યુદ્ધ કૌશલ્યમાં નિપુણ નવઘણે દુશ્મન સૈનિકોને મારવાનું શરૂ કરતા દેવાયત બોદર અને તેની સાથે રહેલા આહીરોની તલવારો પણ દુશ્મનોને ધૂળ ચાટતા કરવા લાગી. સાજનસિંહના અંગરક્ષકોને મારી નવઘણે સાજનસિંહને પડકારતા તે બંને વચ્ચે ઘમાસાણ યુદ્ધ શરૂ થયું. નવઘણે યુદ્ધને બહુ ન લંબાવતા સાજનસિંહની ગરદનને નિશાન બનાવી તલવારનો ઘા કરતા તેનું માથું ધડથી જુદુ કરી દીધું.